Source: http://www.romgym.ro/page/50/
Timestamp: 2019-03-22 22:12:46+00:00

Document:
Azi și mâine, la Bistrița, Campionatului Național pentru juniori 1, 2 și 3
Ediția 2014 a Campionatului Național de gimnastică artistică pentru juniori 1, 2 și 3 se va disputa, vineri – 31 octombrie și sâmbătă – 1 noiembrie, în sala ”Dorin Moruțan” din Bistrița. Concursul, organizat de Federația Română de Gimnastică, în colaborare cu Direcţia Judeţeană pentru Sport şi Tineret Bistriţa-Năsăud, Clubul Sportiv Municipal Bistriţa, Primăria municipiului Bistriţa, Liceul cu Program Sportiv (LPS) Bistriţa şi Asociaţia Judeţeană de Gimnastică, reunește la start aproape 90 de tineri gimnaști de la 11 cluburi: CSS Dinamo București, CSS Brașovia Brașov, CSS Lugoj, CSA Steaua București, CSS Buzău, CSM Reșița, CSM Cluj, CSS Timișoara, CSM Sf. Gheorghe, CSS Sibiu, LPS Bistrița.
”Memorialul Arthur Gander”: LARISA IORDACHE – 2, MARIUS BERBECAR – 4
Cea de a 31-a ediție a ”Mermorialului Arthur Gander”, organizat, începând din 1984 de orașele helvete Chiasso și Morges, în onoarea celui ce a fost președinte al FIG și un promotor de marcă al gimnasticii, s-a desfășurat și în acest an, în Sala Sporturilor ”Palapenz” din Chiasso, cu casa închisă. La ediția 2014, într-un concurs cu un format special, au luat parte 9 gimnaste și 11 gimnaști, dintre cei mai cunoscuți în arena internațională, Larisa Iordache sitându-se pe locul secund, în timp ce Marius Berbecar a ocupat poziția a 4-a, succesul aparținânând Dariei Spiridonova (Rusia) și lui Oleg Verniaev (Ucraina).
LARISA IORDACHE și MARIUS BERBECAR la ”Memorialul Arturo Gander” și ”Cupa Elveției”
A intrat în tradiție participarea gimnaștilor români la două competiții internaționale de prestigiu, ”Memorialul Arturo Gander”, ajuns în acest an la cea de a 31-a ediție, concurs care va avea loc miercuri, 29 octombrie, de la ora 20.00 (ora locală), și ”Cupa Elveției”, programată duminică, 2 noiembrie, la Zurich, în Hallenstadion, de la ora 12.00 (ora locală). În acest an, gimnastica noastră va fi reprezentată de Larisa Iordache și Marius Berbecar, ei urmând să se afle în competiție cu gimnaști și gimnaste din Brazilia, Germania, Franța, Italia, Japonia și Elveția.
LA DEVA, FINALELE PE APARATE AU ÎNCHEIAT ”NAȚIONALELE” JUNIOARELOR
În Sala Sporturilor din Deva s-au încheiat întrecerile ediției 2014 a Campionatului Național al junioarelor I, II și III, aflat sub egida Federației Române de Gimnastică, în colaborare cu CSM Deva, în programul ultimei zile figurând concursurile finale pe aparate la cele patru categorii de vârstă. Cele mai prolifice gimnaste s-au arătat a fi Dora Vulcan (CSS Dinamo București) – trei titluri (sărituri, paralele, bârnă) la junioare I, Antonia Duță (Dinamo București) și Ioana Crișan (CNS Cetate Deva) – cu câte două victorii, la junioare III, nivel 2 (sărituri și bârnă), respectiv junioare II, nivel 4 (sărituri, bârnă).
LA DEVA, JUNIOARELE ȘI-AU DESEMNAT CAMPIOANELE LA INDIVIDUAL COMPUS
Sala Sporturilor din Deva găzduiește una din cele mai importante competiţii interne ale anului 2014, cele mai bune junioare din ţară întrecându-se pentru podiumurile Campionatului Naţional individual, la startul ediției 2014 fiind înscrise peste 100 de mici gimnaste la patru categorii de vârstă, fiecare cu dorința nu numai de a fi printre cele mai bune, dar și pentru că vor să fie promovate în loturile naţionale, de unde pot spera că vor ajunge mari campioane ale gimnasticii mondiale. La competiţie au luat startul sportive de la CNS Cetate Deva, Farul Constanţa, Steaua Bucureşti, CSŞ 1 Timişoara, CSŞ Triumf Bucureşti, Dinamo Bucureşti, CSŞ Bârlad, CSM Oneşti, CSŞ 1 Constanţa, CSŞ Galaţi, CSŞ Steaua, CSM Arad, CSŞ 2 Bucureşti, Petrolul Ploieşti, CSŞ Sibiu şi CSŞG Focşani, dar şi gimnastele de la Loturile naţionale de la Deva şi Izvorani. Prima zi a fost dedicată întrecerilor pentru titlurile la individual compus, pe prima treaptă a podiumului urcând Dora Vulcan (Dinamo București) – junioare I, Nicole Coman (Farul Constanța) – junioare II, nivel 3, Ioana Crișan (CNS Cetate Deva) – junioare II, nivel 4, Ioana Stănciulescu (Farul Constanța) – junioare III, nivel 2.
Concursul continuă cu finalele pe aparate.
Pagina 50 din 163« Prima...102030«4849505152»607080...Ultima »

References: CSM 
 CSM 
 CSM 
 CSM 
 CSM 
 CSM